open-index/open-wikipedia-markdown huggingface dataset:
Šestnástková sústava

right|thumb|Hexadecimálna tabuľka násobenia

**Šestnástková** alebo **hexadecimálna číselná sústava** je pozičná číselná sústava so základom 16. Používa sa najmä v informatike.

Iné často používané sústavy sú desiatková sústava a dvojková sústava. Kým desiatková sústava používa na zápis znaky *0*, *1*, *2*, …, *9* a binárna znaky *1* a *0*, šestnástková sústava používa znaky *0*, *1*, *2*, …, *9*, *a*, *b*, *c*, *d*, *e* a *f* (resp. veľké písmená *A*, *B*, *C*, *D*, *E*, *F*), kde uvedené latinské písmená označujú po rade čísla 10, 11, 12, 13, 14 a 15 desiatkovej sústavy, ktorú bežne používame.

Pre porovnanie, v desiatkovej sústave zapisujeme čísla nasledovne:
# zápis *52* znamená číslo 5×10 + 2×1 
# zápis *1027* označuje číslo 1x103 + 0x102 + 2x101 + 7x100 = 1×1000 + 0×100 + 2×10 + 7×1

V šestnástkovej sústave tieto čísla vyzerajú nasledovne:
# číslo 52 sa zapisuje ako *34*, t. j. 3×16 + 4×1
# číslo 1027 sa zapisuje ako *403*, t. j. 4×162 + 0×161 + 3×160 = 4×256 + 0×16 + 3×1 = 1027

Šestnástkovú sústavu používajú najmä informatici a hardvéroví inžinieri. Zapisujú sa v nej  hodnoty registrov, premenných a pod. Dôvodom je, že počítače pracujú na základe dvojkovej sústavy, a číslo 16 je prirodzená mocnina čísla dva (16 = 24). To znamená, že jedným znakom v šestnástkovej sústave zachytíme stav 4 po sebe idúcich bitov. Ak napríklad nejaká 8-bitová premenná je nastavená na hodnotu „00101101“, môžeme ju zapísať ako „2D“ (čo je číslo 45 desiatkovo). Takýto zápis je kratší a prehľadnejší ako zápis v dvojkovej sústave, pričom však prevod medzi dvojkovou a šestnástkovou sústavou je rýchly a jednoduchý.

Kategória:Pozičné číselné sústavy
Porovnanie súborových systémov

Nasledujúce tabuľky porovnávajú všeobecné a technické informácie niekoľkých súborových systémov. Bližšie informácie nájdete v článkoch o  jednotlivých súborových systémoch.

## Všeobecné informácie

## Limity

## Vlastnosti

## Žurnálovanie

## Vlastnosti pomáhajúce predchádzať fragmentácii

## Poznámky

## Pozri aj
* Zoznam súborových systémov

## Referencie
* ''Disc and volume size limits'' . Jonathan de Boyne Pollard. Frequently Given Answers.
* [ftp://service.boulder.ibm.com/ps/products/os2/fixes/v4warp/english-us/jr09427/JR09427.TXT *IBM*, OS/2 corrective service fix JR09427]
* ''NTFS Information, Linux-NTFS Project'', Attribute - $EA_INFORMATION (0xD0)
* ''NTFS Information, Linux-NTFS Project'', Attribute - $EA (0xE0)
* ''NTFS Information, Linux-NTFS Project'', Attribute - $STANDARD_INFORMATION (0x10)

## Externé odkazy
* Prehľad bežných súborových systémov (en) 
* Linux large file support (en)
* Porozumenie limitom veľkosti súborov na NTFS a FAT (en) 
* Opis súborového systému Solaris' ZFS (en)
* Porovnanie žurnálovacích systémov pre Linux (en)
* Porovnanie žurnálovacích systémov pre Linux, druhá časť (en)
* Porovnanie žurnálovacích systémov pre Linux pre potreby malých firiem (en)

Kategória:Súborové systémy
M13

**M13** môže byť:
* Kapitola *[[:Kategória:M13 Iné artritídy|M13 Iné artritídy]]* v Medzinárodnej klasifikácii chorôb
* Hviezdokopa M13
* bakteriofág M13
Cassini

**Cassini** bolo priezvisko známej rodiny astronómov, medzi ktorých patria
* Giovanni Domenico Cassini alebo Jean-Dominique Cassini, taliansko-francúzsky astronóm (1625 – 1712)
* Jacques Cassini, francúzsky astronóm (1677 – 1756), syn Giovanni Domenica
* César-François Cassini de Thury, francúzsky astronóm (1714 – 1784)
* Dominique, comte de Cassini, francúzsky astronóm (1748 – 1845)
* Alexandre de Cassini, francúzsky botanik (1781 – 1832)

Pomenované po Cassinim:
* spoločný projekt planetárnej sondy, vyvinutý a prevádzkovaný v spolupráci americkej organizácie NASA, pozri Cassini-Huygens
* kozmická sonda Cassini k Saturnu
* Cassiniho delenie prstencov Saturnu
* zákony hovoriace o pohybe Mesiaca, pozri Cassiniho zákony
* Cassini Regio, tmavá oblasť na mesiaci Japetus
* je kráter na Marse, pozri Cassini (kráter)
* Cassiniho kráter na Mesiaci
Juraj Liška

**Juraj Liška** môže byť:

* slovenský futbalista, pozri Juraj Liška (futbalista)
* slovenský hokejista (* 1985), pozri Juraj Liška (hokejista)
* slovenský politik (* 1964), bývalý minister obrany, pozri Juraj Liška (politik)

Liška, Juraj
Ext3

**ext3** alebo **third extended filesystem** („tretí rozšírený súborový systém“) je žurnálovací súborový systém s narastajúcim počtom používateľov operačného systému Linux. Je to v súčasnosti štandardný súborový systém v linuxových distribúciách Red Hat, Fedora a Debian.

Hoci je jeho výkonnosť a škálovateľnosť menej atraktívna ako u mnohých jeho súperov ako ReiserFS a XFS, má významnú výhodu, že umožňuje bezbolestný upgrade populárneho systému ext2 bez nutnosti zálohy a obnovenia.

Oproti svojmu predchodcovi pridáva ext3:
* žurnálovanie
* H-stromy (adresárové indexy)
* Typy súborov v rámci adresárov
Bez toho je ext3 systém platným ext2 systémom. Toto umožnilo upraviť dobre otestované a zrelé nástroje na údržbu súborového systému (ako fsck) na údržbu a opravu súborových systémov ext2 bez zásadnejších zmien ext3. Tiež umožňuje bezproblémovú konverziu (priamu aj spätnú) s ext2.

V Linuxovej implementácii ext3 existujú 3 úrovne žurnálovania:
* Plné (voľbou „data=journal“), kde sa do žurnálu pred zápisom obsahu súboru zapisujú metadáta aj obsah súboru pred commitom na hlavný filesystém. To zlepšuje spoľahlivosť na úkor úbytku výkonnosti, pretože všetky dáta sa zapisujú dvakrát.
* Writeback (voľbou „data=writeback“), kedy sa žurnálujú metadáta, ale nie obsah. To je rýchlejšie, ale neodstraňuje riziko zápisov mimo poradia (out-of-order writes) kedy napríklad pri operácii pridávania na koniec súboru po havárii môže vzniknúť neporiadok na konci súboru po ďalšom namontovaní.
* Zoradený režim (voľbou „data=ordered“), ako „writeback“, ale vynúti zápis obsahu súboru po zapísaní asociovaných metadát. To by malo byť prijateľným kompromisom medzi spoľahlivosťou a výkonom a preto je to štandardná voľba.

V ext3 bola implementovaná online zmena veľkosti, ale táto funkcionalita ešte len má byť vložená do produkčného Linuxového jadra a štandardných nástrojov súborového systému ext2/ext3.

Na rozdiel od ext2, ext3 nuluje ukazovatele na bloky v inode zmazaných súborov. To činí obnovu zmazaných súborov veľmi obtiažnou.

Podpora transparentnej kompresie dát (dostupná ako neoficiálna záplata pre ext2) nie je dostupná pre ext3.

## Pozri aj
*Zoznam súborových systémov
*Porovnanie súborových systémov

## Externé odkazy
* Linux ext3 FAQ (en)

Kategória:Súborové systémy
Poslanec

**Poslanec** alebo zastarano **vyslanec** je osoba, ktorá v zastupiteľských demokraciách zastupuje (reprezentuje) občanov v zastupiteľských zboroch. Člen zastupiteľského zboru s názvom kongres (napr. Kongres Spojených štátov, Kongres Peruánskej republiky, Kongres Kolumbijskej republiky) sa označuje ako **kongresman**. Poslanec Uhorského snemu sa historicky označoval výrazom **ablegát**.

Zastupiteľské zbory môžu byť vytvorené na rôznych úrovniach. Na Slovensku sú to štyri úrovne:
* Európsky parlament – na úrovni Európskej únie, medzinárodnej organizácie, ktorej je Slovensko členom,
* Národná rada Slovenskej republiky – na celoštátnej úrovni,
* zastupiteľstvá samosprávnych krajov – na úrovni samosprávneho kraja,
* obecné, mestské a miestne zastupiteľstvá – na úrovni obce (pričom postavenie obce má aj mesto a mestská časť Bratislavy alebo Košíc).

Poslanci sú do svojej funkcie volení občanmi.

## Referencie

Kategória:Povolania
Kategória:Verejná správa
Marta Aibeková

PhDr. **Marta Aibeková** (* 22. jún 1947) je bývalá slovenská politička. 

## Politická kariéra
Marta Aibeková bola poslankyňou Národnej rady Slovenskej republiky za Hnutie za demokratické Slovensko (HZDS) vo volebných obdobiach 1992–1994, 1994–1998 a 1998–2002. 
Marta Aibeková patrila k politikom HZDS, ktorí pred parlamentnými voľbami v roku 2002 vystúpili zo strany spoločne s Ivanom Gašparovičom a založili Hnutie za demokraciu. Spočiatku pôsobila vo vedení hnutia, neskôr z neho odišla, aby sa po roku vrátila do funkcie podpredsedníčky pre humanitné vedy, do ktorej ju zvolil kongres strany 18. februára 2006. Marta Aibeková kandidovala na poprednom mieste kandidátky Hnutia za demokraciu v parlamentných voľbách v roku 2002 aj 2006, 
jej strana sa však do parlamentu ani raz nedostala.

## Referencie

Kategória:Slovenské političky
Kategória:Politici ĽS-HZDS
Kategória:Politici HZD
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Laureáti Radu Andreja Hlinku I. triedy
Kabardsko-Balkarsko

**Kabardsko-Balkarsko** alebo **Kabarda-Balkarsko**, dlhý tvar **Kabardsko-balkarská republika** (po rusky: *Кабарди́но-Балка́рская Респу́блика*; po kabardsky: *Къэбэрдей-Балъкъэр Республикэ*, po balkarsky: *Къабарты-Малкъар Республика*), je federálny subjekt, presnejšie republika, Ruskej federácie. Nachádza sa na juhu európskej časti Ruska. Na juhozápade územia sa nachádzajú hrebene Veľkého Kaukazu s najvyšším vrchom Elbrus (5 642 m n. m.), smerom na severovýchod predhoria s krasovým reliéfom prechádzajúce do Kabardskej roviny. 

## Mestá v oblasti
* Naľčik (hlavné)
* Prochladnyj
* Baksan
* Nartkala
* Majskij
* Tyrnyauz
* Terek
* Čegem

## Zdroje


## Iné projekty
Všeobecná zdravotná poisťovňa

náhľad|Generálne riaditeľstvo na Panónskej ceste 2 v Bratislave

**Všeobecná zdravotná poisťovňa**, a.s. (kód: **25**) je najväčšou zdravotnou poisťovňou na Slovensku, má pobočky vo väčšine okresov. K 1.januáru 2018 poisťovala cca 62% obyvateľov Slovenska  Vznikla v roku 1995 z Národnej poisťovne. V roku 2005 bola transformovaná na akciovú spoločnosť so 100% účasťou štátu, je spravovaná Ministerstvom zdravotníctva . K 1.1.2010 bola zlúčená so Spoločnou zdravotnou poisťovňou..

## Referencie

## Externé odkazy
* Oficiálne stránky

Kategória:Zdravotné poisťovne na Slovensku
Kategória:Podniky založené v 1995
Eduard Haluška

**Eduard Haluška** (* 19. máj 1910, Kráľova Lehota – † 24. apríl 1980, Bratislava) bol slovenský matematik a pedagóg.

## Životopis
Narodil sa 19. mája 1910 v Kráľovej Lehote (okr. Liptovský Mikuláš). Jeho otec bol Ján Haluška a matka Anna rod. Pribilinecká. V roku 1930 maturoval na Štátnom koedukačnom učiteľskom ústave v Spišskej Novej Vsi. Vyučoval na Ľudovej škole v Dobšinskej Maši. Po skončení 2. svetovej vojny sa presťahoval do Bratislavy. Vyučoval na viacerých bratislavských školách, a počas jedného roka aj vo Svätom Jure.

Popri zamestnaní študoval matematiku a deskriptívnu geometriu na PF UK v Bratislave. Štúdium ukončil v roku 1956. Potom pôsobil na Pedagogickej škole na Dunajskej ul., Strednej škole pre pracujúcich na Vazovovej aj Zochovej ul. a Strednej priemyselnej škole strojníckej na Fajnorovom nábr. a Kvačalovej ul. Do dôchodku odišiel v roku 1973.

## Externé odkazy
* Záznam o narodení a krste v matrike - pokrstený ako Eduardus Josephus Haluska 
* 

Kategória:Slovenskí matematici
Kategória:Slovenskí pedagógovia
Kategória:Absolventi Prírodovedeckej fakulty Univerzity Komenského
Kategória:Osobnosti z Kráľovej Lehoty
Smerodajná odchýlka

**Smerodajná odchýlka** (iné názvy: **štandardná odchýlka**, **štandardná deviácia**, **stredná kvadratická odchýlka**, **stredná/priemerná odchýlka**, **štandard**; najmä [ale nie len] v kontexte regresnej analýzy a teórie chýb: *smerodajná/štandardná chyba*, *stredná/priemerná kvadratická chyba*, *stredná/priemerná štvorcová chyba*, *stredná/priemerná chyba*) je v teórii pravdepodobnosti a štatistike meradlo štatistickej disperzie. Jednoducho povedané hovorí o tom, ako široko sú rozložené hodnoty v množine. Je druhou odmocninou rozptylu.

Majme postupnosť reálnych čísiel *x*1, ..., *x**N*. Aritmetický priemer (stredná aritmetická hodnota) tohto radu čísiel je definovaný ako: 
:\overline{x}=\frac{1}{N}\sum_{i=1}^N x_i

Smerodajná odchýlka je definovaná ako kladná druhá odmocnina z rozptylu (disperzie). Smerodajnú odchýlku počítame v prípade, že máme k dispozícií úplnú množinu možných stavov procesu (systému). 
:\sigma = \sqrt{\frac{1}{N} \sum_{i=1}^N (x_i - \overline{x})^2}

## Výberová smerodajná odchýlka

**Výberová smerodajná odchýlka** dát je definovaná ako druhá odmocnina z výberového rozptylu. Výberovú smerodajnú odchýlku počítame z realizovaného výberu, teda v prípade že nemáme k dispozícií úplnú množinu možných stavov, ale len výber z nich. Napríklad meriame hodnotu istej fyzikálnej veličiny a meranie opakujeme napr. 10-krát. Keďže každý merací prístroj má svoju predpísanú triedu presnosti, preto výsledky našich meraní sa budú mierne líšiť na mieste najnižších rádov. Vtedy nedokážeme pre malý počet meraní určiť smerodajnú odchýlku. Musíme preto vo vzorci uvažovať n-1 (pretože 1 meranie je už závislé s výpočtom strednej hodnoty). Pre veľký počet meraní sa rozdiel medzi smerodajnou a výberovou smerodajnou odchýlkou stráca. 
:s = \sqrt{\frac{1}{n-1} \sum_{i=1}^n (x_i - \overline{x})^2}

## Štandardná odchýlka priemeru
Stredná (smerodajná  – štandardná) chyba (odchýlka) priemeru patrí medzi často používané miery relatívnej variability. Často je označovaná (predovšetkým v zahraničnej odbornej literatúre) skratkou SE (príp. SEM) – z anglického výrazu Standard Error Of Mean. Stredná chyba priemeru predstavuje rozptýlenosť vypočítaného aritmetického priemeru v rôznych výberových súboroch vybraných z jedného základného súboru.

## Referencie

Kategória:Teória pravdepodobnosti
Kategória:Štatistika
Tangsudo

**Tangsudo** je populárny kórejský neozbrojený bojový šport a bojové umenie, podobne ako taekwondo. Od taekwonda, sa oddelilo v roku 1953, keď majster Hwang Ki založil kórejskú asociáciu Tangsudo.

Kategória:Bojové umenia
Debrujár

**Debrujár** je názov pre spravidla mladého človeka zaujímajúceho sa o pochopenie rôznych javov a zákonitostí, ktoré sú mu predkladané nenútenou formou, objavovanie vedy a vytváranie nových ciest k poznaniu a kreativite a to predovšetkým formou zábavných pokusov s jednoduchými pomôckami z rôznych oblastí vedy, techniky a ekológie.

Cieľom takejto činnosti je:
* podporovať rozvoj osobnosti mladých ľudí, obzvlášť mravných, sociálnych a intelektuálnych schopností
* umožniť deťom a mladým ľuďom využívať voľný čas na rozvíjanie tvorivých schopností a znalostí v oblasti vedy, techniky a ekológie
* podporovať rozvoj interkultúrnych aktivít

Kategória:Vzdelávanie
Kategória:Voľný čas
Loď (rozlišovacia stránka)

**Loď** môže byť:
*druh plavidla po vode, pozri loď
*kozmická loď
*architektonická časť kresťanského chrámu, pozri loď (architektúra)
Vyškovce nad Ipľom

**Vyškovce nad Ipľom** () je obec s prevažne maďarským obyvateľstvom v Nitrianskom kraji v okrese Levice.

## Polohopis
Dedina leží 7 km západne od Šiah na pravom brehu Ipľa, je železničnou zástavkou na železničnej trati (Zvolen) - Šahy – Čata.

## Dejiny
Už v rímských časoch bol na území dediny vojenský tábor, hrad sa prvýkrát spomína v roku 1296, vtedy to bol majetok Jána Čáka. V roku 1313 ho Karol Róbert neúspešne dobýja, pravdepodobne počas bojov bol zničený, v roku 1324 ho už nespomínajú.

## Kultúra a zaujímavosti
### Pamiatky
* Rímskokatolícky kostol sv. Margity Antiochijskej, jednoloďová pozdnebaroková stavba so segmentovo ukončeným presbytériom a predstavanou vežou z roku 1798. Fasády kostola sú členené lizénovými pásmi, veža z roku 1811 je členená kordónovými rímsami. Je ukončená barokovou helmicou. 
* Zaniknutý hrad, nachádza sa na miernej vyvýšenine na brehu Ipľa v lokalite bývalého rímskeho tábora. Hrad *castrum Wysk* sa tu spomína v rokoch 1303 a 1312.
* Kaplnka Sedembolestnej Panny Márie z roku 1850.

Ipolyvisk11.JPG|Kostol sv. Margity Antiochijskej
Ipolyvisk14.JPG
Ipolyvisk10.JPG


## Referencie


## Iné projekty

## Externé odkazy
* 


Kategória:Obce okresu Levice
Messier 2

**Messier 2** alebo **M 2** alebo **NGC 7089** je guľová hviezdokopa v súhvezdí Vodnár nachádzajúca sa asi 5 stupňov severne od hviezdy Beta Aquarii.

## História pozorovaní
Objavil ju Giovanni Domenico Maraldi 11. septembra 1746, keď pátral po kométe. Messier ju nezávisle od neho objavil presne o 14 rokov neskôr a opísal ju ako hmlovinu bez hviezd. Hviezdy v nej dokázal ako prvý rozlíšiť William Herschel v roku 1779. V roku 1895 v nej Solon Irving Bailey objavil prvú premennú hviezdu. O dva roky neskôr v nej amatérsky francúzsky astronóm A. Chévremont objavil premennú hviezdu typu RV Tauri nazvanú po ňom. Hviezda mení svoju jasnosť v rozmedzí 12,5 až 14 magnitúd s periódou 67 dní.

## Charakteristika
Vzdialenosť hviezdokopy od Slnka sa odhaduje na 40 850 ly. Zvykne sa uvádzať aj hodnota 36 000 ly, iné zdroje ju kladú až do vzdialenosti 50 000 ly. Nachádza sa v hale našej Galaxie. Dráha je voči rovine Galaxie sklonená, pretože obieha nezávisle od disku Galaxie a zároveň má relatívne veľkú excentricitu. Počas obehu okolo galaktického jadra dosahuje vzdialenosť v apocentre viac než 100 000 ly, v pericentre sa približuje k stredu Galaxie na vzdialenosť niekoľkých desiatok tisícov svetelných rokov. Doba obehu sa pohybuje v rozmedzí 500 až 1 000 miliónov rokov. Jej priemer je približne 190 ly a obsahuje okolo 150 000 hviezd s celkovou hmotnosťou 900 000 Sĺnk. Hviezdokopa M2 je najkoncentrovanejšia z guľových hviezdokôp v Messierovom katalógu a vykazuje známky jemnej elipticity. Jej vek sa odhaduje približne na 13 miliárd rokov. V porovnaní s inými guľovými hviezdokopami má M2 relatívne nízky počet premenných hviezd, väčšinou typu RR Lyrae a W Virginis. Doteraz ich bolo v nej objavených 30. Najjasnejšie hviezdy vo hviezdokope sú červené a žlté obry so zdanlivou magnitúdou 13,1 a vyššou. Centrálna oblasť a okraje hviezdokopy sú modrasté. Spektrálny typ objektu je F4.

## Poloha
Najvhodnejšie obdobie roka na pozorovanie M2 je jeseň, kedy vo večerných hodinách kulminuje nad južným obzorom. Nájdeme ju ako objekt 6,3 magnitúdy aj voľným okom za výnimočne dobrých pozorovacích podmienok, ale len bočným videním. Nachádza sa niekoľko stupňov južne od hviezd 25 a 26 Aquarii. S hviezdami Alfa a Beta Aquarii tvorí takmer pravouhlý trojuholník. Chévremontova premenná hviezda leží asi 2 uhlové minúty východne od centra hviezdokopy.

## Referencie

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Vodnár
Kategória:Astronomické objekty objavené v roku 1746
2802702
M2

**M2** môže byť

* hviezdokopa, pozri Hviezdokopa M2
* metrický závit 2 mm
* diaľnica v Írsku, pozri D2 (Írsko)
* diaľnica v Maďarsku, pozri Diaľnica M2 (Maďarsko)
* linka metra v Budapešti, pozri M2 (linka budapeštianskeho metra)
* typ pamäťovej karty, pozri Memory Stick Micro (M2)
* americký ľahký tank zo začiatku druhej svetovej vojny, pozri M2 (ľahký tank)
* americký polopásový obrnený automobil z obdobia druhej svetovej vojny, pozri M2 Half Track Car
* guľomet americkej výroby používaný od sklonku prvej svetovej vojny, pozri M2 Browning

## Pozri aj
* M²
Messier 3

**Messier 3** alebo **M 3** alebo **NGC 5272** je guľová hviezdokopa v súhvezdí Poľovné psy. Objavil ju Charles Messier v roku 1764. Táto hviezdokopa je jedna z najväčších, jej priemer je 300 ly a pozostáva z takmer 500 000 hviezd. Je vzdialená približne 33 900 ly od Zeme a jej vek sa odhaduje na 6,5 miliardy rokov. M3 má zdanlivú magnitúdu 6,2, a za určitých podmienok je ju možné vidieť voľným okom a zároveň je to jedna z najjasnejších hviezdokôp na severnej nebeskej pologuli. Veľmi dobre sa dá pozorovať už v malom triédri.

## Pozri aj
* Zoznam Messierových objektov

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Poľovné psy
Kategória:Astronomické objekty objavené v roku 1764
2802651
M3

**M3** môže byť

* hviezdokopa, pozri Hviezdokopa M3
* metrický závit M3
* diaľnica v Írsku, pozri Diaľnica M3 (Írsko)
* diaľnica v Maďarsku, pozri Diaľnica M3 (Maďarsko)
* linka metra v Budapešti, pozri M3 (linka budapeštianskeho metra)

## Vojenstvo
### Zbrane
* americky ľahký protitankový kanón, pozri 37 mm protitankový kanón M3
* americká ľahká húfnica, pozri 105 mm húfnica M3
* talianska poloautomatická brokovnica, pozri Benelli M3 Super 90
* americký bojový nôž z obdobia 2. svetovej vojny, pozri M3 Fighting Knife
* americký samopal, pozri M3 (samopal)
* americké označenie 20mm kanónu Hispano-Suiza HS.404

### Vozidlá
* mostné vozidlo, pozri M3 Amphibious Rig
* americké bojové vozidlo pechoty, pozri M3 Bradley
* americké stredné tanky typov Gneral Lee a General Grant z obdobia 2. svetovej vojny, pozri M3 Lee
* americký polopásový obrnený transportér M3 Half-track
* americké obrnené prieskumné vozidlo, pozri M3 Scout Car
* americký ľahký tank z obdobia 2. svetovej vojny, pozri M3 Stuart
Loď (architektúra)

thumb|Lode v katedrále v Salisbury

**Loď** alebo **chrámová loď** je v kresťanských chrámoch priestor medzi vchodom a presbytériom využívaný veriacimi.

Existujú chrámy s jednou, dvoma, troma alebo piatimi loďami. 

Loď existuje:
* hlavná,
* bočná,
* pri krížovej dispozícii aj priečna – transept.

V bazilikách je hlavná loď prevýšená.

## Galéria

Image:Cathedral.svg|Pôdorysné usporiadanie kostola vo forme latinského kríža
Image:Nave.png|Hlavná loď
Image:Seitenschiff.svg|Bočné lode


Image:Transept.png|Priečna loď – transept
Image:Narthex.png|Nartex
File:Church-Bay.png|Travé
Image:Vierung.svg|Kríženie hlavnej lode a transeptu


## Pozri aj
* Bočná loď
* Hlavná loď
* Transept

Kategória:Architektonické prvky
Potápka chochlatá

**Potápka chochlatá** alebo **potápka chocholatá** (lat. *Podiceps cristatus*) je potápka z čeľade potápkovitých. Žije v palearktickej, etiópskej, orientálne a austrálskej oblasti. Obýva vodné plochy s otvorenou hladinou a s porastom trstiny. Na Slovensku hniezdi najmä v južnej časti a šíri sa. Najsevernejšie hniezdi na Oravskej priehrade. Hniezdenie bolo dokázané alebo pravdepodobné v 35,8 % mapovacích kvadrátov. Je to sťahovavý i zimujúci druh, zimovanie bolo zistené v 18,90 % mapovacích kvadrátov. Podľa Medzinárodnej únie na ochranu prírody a prírodných zdrojov potápka chochlatá patrí medzi najmenej ohrozené druhy, trend celkovej svetovej populácie nie je jasný, v Európe mierne klesá.

## Výskyt a stav na Slovensku
Odhadovaný počet hniezdiacich párov v rokoch 19801999 bol 500 - 1 000, zimujúcich jedincov 100 - 500. Veľkosť populácie i územie na ktorom sa vyskytovala vykazovali *mierny nárast* o 20 do 50%. Ekosozologický status v rokoch 1995, 1998 a 2001 žiadny.Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status. 

Odhadovaný počet hniezdiacich párov v rokoch 20082012 bol 5001000 párov. Krátkodobý trend za posledných 12 rokov (20002012) bol *stabilný*. Dlhodobý trend od roku 1980 (19802012) bol *stúpajúci*. Veľkosť územia na ktorom hniezdila za posledných 12 rokov bola *stabilná*. Veľkosť územia na ktorom hniezdila z pohľadu dlhodobého trendu bola *stúpajúca*. V roku 2014 *LC* - menej dotknutý. 

Odhadovaný počet hniezdiacich párov v rokoch 20132018 bol 5001000 párov. Krátkodobý trend za posledných 12 rokov (20082018) bol *stabilný*. Dlhodobý trend od roku 1980 (19802018) bol *stúpajúci*. Veľkosť územia na ktorom hniezdila za posledných 12 rokov bola *stabilná*.  Veľkosť územia na ktorom hniezdila z pohľadu dlhodobého trendu bola *stúpajúca*.

## Galéria

Podiceps cristatus 6 (Marek Szczepanek).jpg|Párik 
Lac-du-der-taucher.jpg|Tokajúci pár
Podiceps cristatus 2 (Lukasz Lukasik).jpg|Na hniezde
Podiceps cristatus MHNT.ZOO.2010.11.38.1.jpg |Vajíčka
2016.07.09.-14-Bossee Felde--Haubentaucher-Paar mit Kueken.jpg|S mláďatami
Podiceps cristatus adult and young.jpg|Mladý a dospelý vták
Great Crested Grebe from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Чомга-мать кормит своего утёнка плотвичкой, Царицыно.jpg
Молодая чомга (Podiceps cristatus), Коломенское.jpg


## Referencie


## Iné projekty

## Externé odkazy
 
* 

Kategória:Potápkovité
Kategória:Vtáky na Slovensku
Kategória:Najmenej ohrozené druhy
Potápka červenokrká

**Potápka červenokrká** (lat. *Podiceps grisegena*) je potápka z čeľade potápkovitých. Obýva močiare, rybníky a plytké jazerá holarktídy. Na východnom Slovensku zahniezdila prvýkrát v roku 1985, na západnom Slovensku v roku 1992. Podľa Medzinárodnej únie na ochranu prírody a prírodných zdrojov potápka červenokrká patrí medzi najmenej ohrozené druhy, celková populácia klesá, európska populácia stúpa.

## Výskyt a stav na Slovensku
Odhadovaný počet hniezdiacich párov je 5 - 20, zimujúcich jedincov 0 - 15. Druh je *fluktuujúci*. Ekosozologický status v roku 1995 *E* - ohrozený druh. V roku 1998 *VU:B1* - zraniteľný. V roku 2001 *VU* - zraniteľný. V roku 2014 *EN* D* - silne ohrozený. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

V roku 2023 *CR C2a(i, ii);D* - kriticky ohrozený, z dôvodu veľmi malej hniezdnej populácie, 05 hniezdiacich párov.

## Ochrana
Pre vzácnosť je chránená zákonom, spoločenská hodnota je 10 000 € (Vyhláška MŽP č. 170/2021).

## Galéria

Grebe.jpg|Hniezdo
Podiceps grisegena MHNT.ZOO.2010.11.39.10.jpg |Vajíčka 
Podiceps grisegena6.jpg|Mláďatá s rodičom
Red-necked Grebe from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Red-necked Grebe From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Potápkovité
Kategória:Vtáky na Slovensku
Kategória:Najmenej ohrozené druhy
Chrapkáč poľný

**Chrapkáč poľný** (iné názvy: **chriašteľ poľný**, **chriašteľ chrapkáč**; lat. *Crex crex*) je vták z čeľade chriašteľovitých. Obýva západnú a centrálnu palearktídu. Na Slovensku žije takmer na celom území stredného a východného Slovenska. Hniezdenie bolo preukázané v 51,70 % mapovacích kvadrátov. Podľa Medzinárodnej únie na ochranu prírody a prírodných zdrojov chrapkáč poľný patrí medzi najmenej ohrozené druhy, celková populácia je stabilná. Väčšia časť sa nachádza v Rusku. Podľa výskumu v Rusku v roku 2002 sú stavy stabilné až stúpajúce. Podobne aj v Európe je celkový stav stabilný, v niektorých krajinách zistil *pracovný tým pre ochranu chrapkáča poľného BirdLife International* pokles. Zmeny v spôsobe využívania krajiny nútia k preventívnej opatrnosti a dá sa očakávať pokles za obdobie troch generácií (11 rokov) od 119%.

## Výskyt a stav na Slovensku
Odhadovaný počet hniezdiacich párov je 1 400 - 1 700. Veľkosť populácie i územie na ktorom sa vyskytuje vykazujú *mierny nárast* o 20 do 50%. Ekosozologický status v roku 1995 *V* - zraniteľný. V roku 1998 *LR:cd*, *LR* - menej ohrozený druh. V roku 2001 *LR* - menej ohrozený. V roku 2014 LC - menej dotknutý. Európsky ochranársky status *SPEC1* - druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia *V* - zraniteľný druh.

## Ochrana
Je zákonom chránený (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 3220 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Crex crex, Beachy Head 8.jpg
Crex crex, Isle of Man.jpg|V typickom biotope - na lúke
Corncrake at Totronald, Isle of Coll - geograph.org.uk - 936497.jpg|Volajúci 
Corncrake inflight.jpg|Za letu
Kwartelkoning-4961832.webm|Krátky film, chrapkáč chodiaci v tráve
Wild nature's ways (1903) (14748354034).jpg|Sediaci na hniezde (1903)
Crex crex MWNH 0070.JPG|Vajíčka
Crex crex MHNT.ZOO.2010.11.69.1.jpg |Vajíčka - detail
Птенец коростеля.JPG|Mláďa


## Referencie


## Iné projekty

## Externé odkazy
 
* 

Kategória:Chriašteľovité
Kategória:Najmenej ohrozené druhy
Kategória:Vtáky na Slovensku
Allianz Arena

**Allianz Arena** je futbalový štadión, ktorý sa nachádza v severnej časti nemeckého mesta Mníchov. Od sezóny 2005/2006 tu hrávajú domáce zápasy mníchovské futbalové kluby TSV 1860 a FC Bayern. Je to jeden zo štadiónov, kde sa konali Majstrovstvá sveta vo futbale 2006; hral sa tu otvárací a jeden semifinálový zápas. V roku 2012 sa tu uskutočnilo finále Ligy majstrov. Celková kapacita štadióna je 75 000 miest. Počas medzinárodných stretnutí, Ligy majstrov a Pohára UEFA sa využíva 70&nbsp;000 miest.

## Charakteristika štadiónu
Štadión leží v severnej časti mníchovskej štvrte Schwabing-Freimann vo Fröttmaningu. Z miest na sedenie je možné 10&nbsp;000 miest v severnom a južnom okruhu zmeniť na miesta na státie. Prvých asi 30 radov na sedenie nie je chránených pred dažďom. K dispozícii je 106 lóží s 1&nbsp;374 miestami na sedenie. Na štadióne sú tri zariadenia na opateru detí, fanshopy a gastronomické podniky, na ploche asi 6&nbsp;500&nbsp;m². Štvorposchodová parkovacia budova s miestom pre zhruba 10&nbsp;500 vozidiel je najväčšou parkovacou budovou Európy.

Strecha a fasáda boli vytvorené z 2&nbsp;874 ETFE-fóliových vankúšov, ktoré sú naplnené suchým vzduchom pod tlakom 0,035 hPa. Fólia má hrúbku 0,2 mm. Pod strechou sú rolety, ktoré sú počas prevádzky uzavreté. Osvetlenie vankúšov je možné farebne meniť. Štadión používa osvetlenie rôznych farieb, v závislosti od práve prebiehajúceho podujatia. Kvôli svojej forme má už dnes Allianz Arena prezývku nafukovací čln.

Stavebným investorom arény je v roku 2001 založená Allianz Arena Stadion GmbH.   

Meno štadiónu dala firma Allianz AG, ktorá si na 30 rokov sponzorsky zaistila práva na meno. Stavebné náklady štadiónu boli zhruba 340 miliónov eur, a nesú ich oba zúčastnené celky (TSV 1860 München, FC Bayern München). Z verejných zdrojov sa hradilo zhruba 210 miliónov eur (za sprístupnenie areálu a infraštruktúru).

## Iné projekty

## Externé odkazy
* Všetky štadióny Futbalových majstrovstiev sveta v prehľade
* www.allianz-arena.de
* www.stadion-muenchen.de
* Technické podrobnosti - Informácie k architektúre/stavebným materiálom

Kategória:Futbalové štadióny v Nemecku
Kategória:Stavby v Mníchove
Kategória:Architektúra z 2005
Kategória:Šport v Mníchove
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Hana Kirchheimová

RNDr. **Hana Kirchheimová** (rod. *Riečanová*; * 3. júl 1965, Bratislava† 10. október 1994, Amstetten, Rakúsko) bola slovenská matematička. Jej otcom bol známy slovenský matematik Beloslav Riečan.

Narodila sa 3. júla 1965 v Bratislave. V roku 1981 vyhrala mestské kolo matematickej olympiády a v roku 1983 zmaturovala na Gymnáziu Jura Hronca. V roku 1988 absolvovala štúdium matematickej analýzy na Matematicko-fyzikálnej fakulte Karlovej univerzity v Prahe, kde v roku 1989 získala aj titul RNDr. V rokoch 19921994 absolvovala doktorandské štúdium na Matematicko-fyzikálnej fakulte Univerzity Komenského v Bratislave.

V rokoch 19881994 pôsobila na Matematicko-fyzikálnej fakulte Univerzity Komenského v Bratislave, vedecky činná bola v kvantových štruktúrach a umelej inteligencii.

Venovala sa aj spevu a hre na klavír.

Zahynula 10. októbra 1994 pri autonehode v dolnorakúskom meste Amstetten.

## Publikácie
* KIRCHHEIMOVÁ, Hana; RIEČANOVÁ, Zdenka. Notes on order convergence and order topology. In: 

## Referencie

Kategória:Slovenskí matematici
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Matematicko-fyzikálnej fakulty Karlovej univerzity
Kategória:Osobnosti z Bratislavy
Kategória:Obete cestných dopravných nehôd
Jiří Klapka

Prof. RNDr. **Jiří Klapka** (* 10. marec 1900, Skuteč – † 13. február 1976, Brno) bol český matematik a pedagóg.

## Životopis
Narodil sa v Skutči v okrese Chrudim. Stredoškolské štúdium absolvoval na štátnych reálkach v Lounoch a Kostelci nad Orlicou. Po maturite študoval učiteľstvo matematiky a deskriptívnej geometrie na Prírodovedeckej fakulte Karlovej univerzity a na Českom vysokom učení technickom v Prahe. 

V rokoch 1921– 1925 bol asistentom matematiky na Vysokej škole technickej v Brne u prof. J. Vojtěcha a po jeho odchode do Prahy u prof. J. Hronca. R. 1925 získal doktorát prírodných vied (RNDr.) na Prírodovedeckej fakulte Masarykovej univerzity v Brne. Po odchode prof. Pelíška suploval v rokoch 1926– 1927 na vysokej škole technickej v Brne prednášky z deskriptívnej geometrie. R. 1928 sa na technike v Brne habilitoval za docenta pre deskriptívnu, analytickú a diferenciálnu geometriu, r. 1929 bol vymenovaný za súkromného docenta. Od r. 1930 pôsobil ako profesor na III. reálnom gymnáziu v Brne, popri tom zostal do roku 1932 nehonorovaným asistentom prof. J. Klímu na technike. R. 1937 bol vymenovaný za bezplatného mimoriadneho profesora techniky v Brne. Po odchode prof. J. Hronca v súvislosti s jeho poverením realizovať založenie Slovenskej vysokej školy technickej prevzal po ňom na technike v Brne niektoré prednášky. 
Roku 1938 bol vymenovaný za mimoriadneho profesora Slovenskej vysokej školy technickej a bol na nej poverený vedením Ústavu deskriptívnej geometrie a stereometrie. Na tomto poste zotrval do konca apríla 1939, keď po rozpade Československa podľa smerníc protektorátneho ministerstva školstva rezignoval na pôsobenie na Slovensku a bol prevedený na techniku v Brne. SVŠT mala eminentný záujem o jeho zotrvanie na Slovensku a celá kauza bola nepriaznivo pre SVŠT uzavretá až vo februári 1940. 
Po obnove ČSR bol na technike v Brne vymenovaný za riadneho profesora deskriptívnej geometrie s účinnosťou od 1. 5. 1942 a významne sa podieľal na obnovení chodu a rozvoji vysokej školy v roku 1945 v rámci 1. ústavu matematiky, v rokoch 1946 – 1950 ako prednosta ústavu deskriptívnej geometrie a od r. 1951 ako vedúci katedry matematiky a deskriptívnej geometrie na stavebnej fakulte. V roku 1971 odišiel do dôchodku. 

Hlavnou oblasťou jeho vedeckého záujmu bola diferenciálna a deskriptívna geometria, kde nadviazal na Čechovu teóriu priamkových
plôch, založil a dlhé roky viedol seminár modernej diferenciálnej geometrie, v ktorom vyrástlo niekoľko významných osobností. Venoval sa aj algebraickej geometrii, nomografii, grafickým metódam a konštrukčnej geometrii. Bol autorom celého radu vedeckých prác, vysokoškolských učebníc a učebných textov. 
Zomrel 13. februára 1976 v Brne.

## Referencie


## Externé odkazy
* Životopis na muni.cz 
* Životopis

## Zdroj
* 

Kategória:Českí matematici
Virgil Klatt

**Virgil Klatt** (* 30. august 1850, Temešvár, Rakúsko-Uhorsko, dnes Rumunsko – † 22. január 1935, Bratislava) bol slovenský pedagóg a fyzik.

## Životopis
Narodil sa v Temešvári. Po maturite na katolíckom gymnáziu v Bratislave študoval matematiku a fyziku na Filozofickej fakulte Viedenskej univerzity (1868– 1871), kde mal vynikajúcich pedagógov. Matematiku mu prednášal okrem iných Jozef Maximilián Petzval, u ktorého chodil aj prednášky z teoretickej fyziky. Základný kurz fyziky viedol Jožef Stefan (autor Stefanovho-Boltzmannovho zákona) a Johann Josef Loschmidt (ako prvý určil rozmer molekuly) prednášal teóriu tepla, vedenie tepla a hydrodynamiku. 

Začiatkom sedemdesiatych rokov sa na bratislavskej reálke uvoľnilo miesto profesora fyziky a v roku 1871 naň nastúpil ako dočasný profesor. O štyri roky zložil skúšku učiteľskej spôsobilosti pre vyučovanie matematiky a fyziky vo vyšších triedach gymnázií.
Na vyššej reálnej škole v Bratislave, ktorá vznikla roku 1850 ako prvá škola nového typu v Uhorsku, učil matematiku i fyziku a viedol fyzikálny kabinet. Pri kabinete zriadil aj dielňu pre žiakov, za čo sa pokladá za priekopníka polytechnického vyučovania v Uhorsku. Okrem toho sa vo svojom kabinete venoval bádaniu: zaoberal sa fosforescenciou a katódovým žiarením. Hodiny fyziky plné demonštrácií a jasného, hoci aj náročného výkladu, priviedli k fyzike študenta Filipa Lenarda, neskoršieho nositeľa Nobelovej ceny. Učiteľ a žiak spolu skúmali fosforescenciu a táto spolupráca trvala niekoľko desiatok rokov. Jej výsledkom boli tri spoločné práce uverejnené v špičkovom časopise *Annalen der Physik und Chemie*. Klatt a Lenard zistili, že intenzita a zafarbenie fosforescencie závisí od množstva a typu kovových prímesí (medi, mangánu či bizmutu), že tlak niekedy spôsobuje zmenu farby fosforescencie, zatiaľ čo u niektorých látok ju úplne potláča. Podali tiež svetelno-elektrické vysvetlenie mechanizmu fosforescencie. Skúsenosti a poznatky z tejto spolupráce Lenard neskôr využil pri výskume katódových lúčov a fotoefektu. Na Klattove a Lenardove práce nadviazali v 40. rokoch americkí bádatelia, ktorí vyvíjali obrazovky pre radary. 

Na bratislavskej reálke učil až do roku 1919, keď ho nový režim ponechal bez práce i bez dôchodku. Pracoval preto v hodinárskej dielni svojho bývalého žiaka. Zomrel 22. januára 1935 v Bratislave.

## Referencie


## Externé odkazy
* Virgil Klatt

## Zdroj
* 

Kategória:Slovenskí fyzici
Kategória:Slovenskí pedagógovia
Kategória:Osobnosti z Temešváru
Kategória:Absolventi Viedenskej univerzity
Karol Klobušický

RNDr. **Karol Klobušický** (* 27. september 1935, Užhorod – † 26. marec 1994, Bratislava) bol slovenský pedagóg a fyzik.

## Životopis
Narodil sa v Užhorode. Na Vysokej škole pedagogickej v Bratislave vyštudoval odbor matematika-fyzika. V roku 1970 získal na PF UK titul RNDr. v odbore teória vyučovania fyziky.

Prvých desať rokov pedagogickej praxe absolvoval ako učiteľ fyziky na Vojenskej škole Jana Žižku v Bratislave. V roku 1967 prešiel na Katedru experimentálnej fyziky Prírodovedeckej fakulte UK. Po krátkom pôsobení vo Výskumnom ústave pedagogickom sa vrátil na strednú školu. Najprv učil na Gymnáziu na Tomášikovej ul., neskôr na Gymnáziu na Einsteinovej ul. v Bratislave. Dr. Karol Klobušický sa osvedčil ako autor učebníc fyziky pre základné školy i gymnáziá. Svoje učiteľské skúsenosti sústredil v niekoľkých učebných textoch pre postgraduálne štúdium teórie vyučovania na PFUK. K zvýšeniu kvality budúcich učiteľov fyziky prispel tiež ako fakultný učiteľ. Veľa vykonal pre propagáciu fyziky, keď pre STV pripravoval rôzne relácie v rámci televízneho vysielania pre školy. Vo Fyzikálnej pedagogickej sekcii Jednoty slovenských matematikov a fyzikov pôsobil vo funkcii tajomníka. Zomrel 26. marca 1994 v Bratislave.

## Externé odkazy
* 

Kategória:Slovenskí pedagógovia
Kategória:Slovenskí fyzici
Kategória:Absolventi Prírodovedeckej fakulty Univerzity Komenského
Kategória:Osobnosti z Užhorodu
Tibor Kolbenhayer

**Tibor Kolbenhayer** (* 12. september 1917, Rimavská Sobota† 9. marec 1993, Košice) bol slovenský geofyzik a pedagóg. Roku 1955 profesor, 1956 člen korešpondent SAV, 1958 DrSc., 1960 člen korešpondent ČSAV, 1972 akademik ČSAV, 1973 akademik SAV.

## Životopis
Narodil sa v Rimavskej Sobote. V roku 1935 maturoval na Gymnáziu v Lučenci. V r. 19351938 študoval na Prírodovedeckej fakulte Karlovej univerzity v Prahe odbor matematika-fyzika. Vysokoškolské štúdium ukončil v r. 1940 na Štátnej univerzite v Budapešti.

V r. 19421944 pracovník naftovej spoločnosti MAORT v Kaposváre, 19441947 Štátneho astronomického observatória v Budapešti, 19481952 Geologického ústavu Dionýza Štúra v Bratislave, 19521966 Vysokej školy technickej v Košiciach a zároveň externý vedúci Geofyzikálneho ústavu SAV, od r. 1966 pracovník Prírodovedeckej fakulty UPJŠ v Košiciach, od r. 1965 vedúci katedry teoretickej fyziky a geofyziky a súčasne 19671968 externý riaditeľ Banského ústavu SAV. V roku 1960 získal titul doktor vied (DrSc.) na Karlovej univerzite v Prahe.

Rozpracoval teóriu geofyzikálnych polí a interpretačných metód v geofyzike. Orientoval sa na exaktnú analýzu geofyzikálnych polí a interpretačných metód normálnych geofyzických polí metódami matematickej fyziky. Zakladateľ smeru známeho ako slovenská geofyzikálna škola. Autor vyše 71 vedeckých prác v domácich a zahraničných vedeckých časopisoch, hlavne v oblasti interpretačných metód a z teórie potenciálnych, geomagnetických a gravitačných polí. Prispel k budovaniu geofyzikálnych vedeckých pracovísk, vychoval desiatky odborníkov a vedeckých pracovníkov.

Zastával rad funkcií v spoločenských, vedeckých a pedagogických orgánoch. Roku 19531954 dekan Baníckej fakulty VŠT a 19551963 rektor VŠT v Košiciach, od 1965 člen predsedníctva SAV, 19691972 dekan PF UPJŠ v Košiciach, 19721977 člen Prezídia ČSAV, podpredseda Čs. komisie pre výskum a mierové využitie kozmického priestoru Interkozmos.

Zomrel 9. marca 1993 v Košiciach.

## Ocenenia
Laureát Štátnej ceny (1954), Národnej ceny SSR (1978), nositeľ Radu práce (1962), vyznamenaný za pracovnú vernosť (1966), Zlatou medailou UPJŠ (1972), Medailou J. A. Komenského (1976), Striebornou čestnou plaketou ČSAV Za zásluhy o vedu a ľudstvo (1977), Čestný člen Maďarskej akadémie vied (1979) a v roku 1981 mu Univerzita Lóránda Eötvösa v Budapešti udelila čestný doktorát.

## Referencie

## Externé odkazy
* 

Kategória:Slovenskí pedagógovia
Kategória:Slovenskí geofyzici
Kategória:Osobnosti z Rimavskej Soboty
Kategória:Absolventi Prírodovedeckej fakulty Karlovej univerzity
Mikuláš Konkoly-Thege

**Mikuláš Konkoly-Thege** (; * 20. január 1842, Pešť, Uhorsko – † 17. február 1916, Budapešť) bol maďarský fyzik a astronóm.

## Životopis
Detstvo prežil v Starej Ďale (dnešné Hurbanovo), už ako 15-ročný skonštruoval vlastný parný stroj. Po skončení stredoškolského štúdia v školskom roku 1857 – 1858 začal študovať na Univerzite v Budapešti fyziku, medzi jeho učiteľov patril aj Štefan Jedlik. Od roku 1860 pokračoval na štúdiu práva v Berlíne, kde v roku 1862 získal doktorát. Mal všestranné záujmy, získal diplomy lodného kapitána a strojvodcu. Po skončení štúdia odišiel na dvojročnú študijnú cestu po najznámejších observatóriách, aby sa zoznámil s ich činnosťou, odborným programom a prístrojovým vybavením a nadviazal osobné kontakty. Hvezdáreň v Starej Ďale, ktorú založil v roku 1871, sa za niekoľko rokov stala známa na celom svete. Od roku 1890 bol riaditeľom Štátneho ústavu pre meteorológiu a zemský magnetizmus v Budapešti.

Bol konštruktér mnohých astronomických prístrojov, preto Hurbanovo patrilo medzi najvýznamnejšie vedecké inštitúcie v Európe. Vo svojej vedeckej činnosti sa venoval pozorovaniu slnečných škvŕn, jasných komét (ich spektier), slnečných protuberancií, meteorov a určovaniu presného času. Systematicky vykonával aj geomagnetické a meteorologické pozorovania. Neskôr sa venoval astrofyzikálnemu výskumu - astrofotometrii, spektroskopii, výskumu slnečnej fotosféry a chromosféry, fotografovaniu hviezdokop, hmlovín, spektroskopickým a spektro-fotometrickým pozorovaniam. Jeho pozorovania Halleyho kométy z roku 1910 bolo ešte v polovici 80-tych rokov 20. storočia uvádzané v odbornej literatúre.

Dokladom jeho mimoriadnej vedeckej činnosti sú publikácie, ktoré boli priložené k návrhu dr. Konkolya za člena Uhorskej akadémie vied. Za 7-ročné obdobie publikoval 40 pôvodných vedeckých prác, na základe vlastných pozorovaní. Bol členom vedeckých spoločností ako Astronomische Gesellschaft, Royal Astronomical Society a iných. Za svoju záslužnú prácu dostal mnohé uznania a vyznamenania - čestný doktorát univerzity vo Philadelphii, Rad Pro Litteris et Artibus, pruský, würtenberský a srbský rad, ako aj zlaté medaily za fotografovanie hviezdnej oblohy. Dňa 18. mája 1899 venoval všetko zariadenie observatória štátu.

## Referencie


## Iné projekty

## Externé odkazy

* 

Kategória:Maďarskí astronómovia
Kategória:Maďarskí fyzici
Kategória:Osobnosti z Budapešti
Kategória:Uhorskí šľachtici
Kategória:Príslušníci zemianskeho stavu
Gustáv Kordoš

**Gustáv Kordoš** (* 14. august 1836, Magurka – † 22. december 1908, Levoča) bol  slovenský pedagóg a autor učebníc fyziky, matematiky a iných.

## Životopis
Narodil sa v Magurke na Liptove. Po absolvovaní gymnázia v Banskej Štiavnici študoval na univerzite v Berlíne, Göttingene, Halle a vo Viedni. Pôsobil ako profesor na reálke v Levoči. 

Jeho mimoriadna usilovnosť sa prejavila v podobe 14 rôznych druhov učebníc počtov, 4 učebníc prírodopisu a prírodovedy, 2 učebníc fyziky, 1 učebnice účtovníctva a 1 prekladu z maďarčiny (Liečivý kúpeľ Železnô), spolu 22 publikácií. Jeho 2 učebnice fyziky: *Prostonárodnia Fysika či Silozpyt pre školu a dom, menovite pre nár. učiteľov, seminaristov, rodičov a slov. mládež dľa induktívnej methody* (Levoča 1873, s. 112), *Stručná Fysika čili Silozpyt pre slov. národnie školy dľa induktívnej methody* (Levoča 1873, s. 56). O Kordošovi možno vyhlásiť, že je aj dnes moderný a aktuálny. Vo svojich učebniciach, najmä v *Stručnej Fysike*, veľmi často kladie otázku Prečo? Ako?, čo sa aj v súčasnosti veľmi zdôrazňuje, teda je aktuálny. Jeho modernosť spočíva v jedinečnosti, že sám napísal nielen učebnicu pre žiakov, ale aj učebnicu pre učiteľov. Učebnica pre žiakov je z hľadiska rozsahu i obsahu stručnejšia, má 56 strán, teda presne polovicu z učebnice pre učiteľov – 112 strán. Kordošove učebnice fyziky a matematiky sa v značnej miere používali na slovenských národných školách až do prvej svetovej vojny. Prostredníctvom nich významne prispel k vedomostnému povzneseniu slovenskej pospolitosti v poslednej štvrtine minulého storočia a v prvých rokoch 20. storočia. 

Zomrel 22. decembra 1908 v Levoči.

## Externé odkazy

Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Partizánskej Ľupče
Tatiana Korcová

Doc. RNDr. **Tatiana Korcová**, CSc. (* 7. marec 1937, Trenčianska Teplá – † 12. november 1997, Bratislava) bola slovenská fyzička.

Vyštudovala odbor fyzika–chémia na Fakulte prírodných vied Vysokej školy pedagogickej v Bratislave (1959). Pedagogickú kariéru začala na SPTŠ v Trenčíne. V roku 1963 prešla do Nitry na Katedru fyziky vtedajšej Pedagogickej fakulty, kde pôsobila až do konca svojho života. 

Popri pravidelných prednáškach z didaktiky fyziky a viacerých odborov fyziky sa systematicky venovala výskumu kozmického žiarenia a častíc s vysokou energiou, hlavne slnečného vetra a rádiového žiarenia zo Slnka. Hneď od začiatku svojej kariéry v roku 1970 nadviazala úzku spoluprácu s Geofyzikálnym ústavom SAV v Bratislave a Geofyzikálnym observatóriom v Hurbanove. Prvé pôvodné výsledky zhromaždila do rigoróznej práce, ktorú v roku 1976 obhájila na Matematicko-fyzikálnej fakulte Karlovej univerzity v Prahe. 

*Vzťah dlhodobých variácií slnečného vetra k dlhodobým variáciám rádiovej a X-emisie zo Slnka* – tak znel titul kandidátskej práce T. Korcovej, za ktorú v roku 1985 získala na Astronomickom ústave ČSAV v Prahe titul kandidátky vied v odbore astrofyzika. Problematike dlhodobých variácií slnečného vetra bola venovaná aj jej habilitačná práca (1994). Okrem toho uverejnila skoro tri desiatky prác. Vytvorila tiež návrh novej koncepcie prípravy učiteľov 1. stupňa základnej školy a fyzikálnej časti prírodovedy na Pedagogickej fakulte nitrianskej univerzity.

## Externé odkazy

Kategória:Slovenskí fyzici
Kategória:Slovenskí publicisti
Kategória:Slovenskí autori náučnej literatúry
Kategória:Osobnosti z Trenčianskej Teplej
Kategória:Narodenia v 1937
Kategória:Úmrtia v 1997